או.פי.סי אנרגיה

או.פי.סי אנרגיה היא חברה ציבורית העוסקת בהקמה ותפעול של תחנות כוח ומתקני ייצור חשמל בישראל. החברה כלולה במדד תל אביב 35 ונמצאת בשליטת חברת קנון הולדינגס באמצעות חברת איי.סי. פאואר. או.פי.סי אנרגיה הוקמה בשנת 2010 בשם "איי.סי פאואר ישראל בע"מ" כחברת בת של איי.סי. פאואר (אז בבעלות החברה לישראל). בשנת 2009 חתמה החברה לישראל על עסקה לרכישת 80% ממניות חברת "או.פי.סי. רותם בע"מ" מחברת "עופר (אחזקות אנרגיה) בע"מ" (הידועה גם כ-"עופר אנרגיה"). או.פי.סי. רותם הייתה בעלת הזכויות להקמת תחנת כוח של כ-400 מגה ואט במישור רותם, לאחר שזכתה בשנת 2004 במכרז שפורסם על ידי משרד התשתיות הלאומיות ומשרד האוצר. עסקת הרכישה הושלמה ב-2 בפברואר 2010 . בשנת 2010 התחילה חברת או.פי.סי. רותם בבניית תחנת כוח במחזור משולב במישור רותם בעלת כוח ייצור של כ-440 מגה ואט, ובשנת 2013 הושלמה הבנייה והתחנה החלה לייצר ולספק חשמל. עם הקמתה, הייתה תחנת כוח זו תחנת הכוח הפרטית הגדולה בישראל (החל מ-2015 היא השלישית בגדולה בישראל לאחר תחנת הכוח דליה ותחנת הכוח דוראד). באוגוסט 2015 השלימה איי.סי. פאואר את רכישת חברת Advanced Integrated Energy - המחזיקה ברישיון להקמת תחנת כוח בסמוך למפעל של נייר חדרה בהספק של כ-120 מגה ואט, ומיועדת בין השאר לשמש את צורכי החשמל והקיטור של המפעל. לתחנת הכוח, לכשתוקם, צפויה להיות נצילות אנרגיה גבוהה, עקב שימוש בטכנולוגיית קוגנרציה. ביולי 2017, פרסמה החברה תשקיף הנפקה לציבור, שעל פיו הונפקו לציבור ונרשמו למסחר בבורסה לניירות ערך בתל אביב ניירות ערך של החברה. באוגוסט 2017 השלימה הנפקה ראשונה לציבור בה גויסו 398 מיליון שקל. בפברואר 2018, השלימה איי.סי. פאואר את רכישת 95% ממניותיה של חברת "צומת אנרגיה" תמורת 23 מיליון דולר. חברת "צומת אנרגיה" היא בעלת זיכיון להקמת תחנת כוח סמוך לצומת פלוגות, שתפעל בטכנולוגיה של מחזור פתוח ותוקם בהשקעה מוערכת של 1.3 מיליארד שקל. התחנה תגבה את רשת החשמל הארצית בשיא הביקוש, ותאזן את התנודתיות בייצור החשמל בתחנות כוח הפועלות באנרגיות מתחדשות. "צומת אנרגיה" תקבל תשלום עבור זמינות, שאמור להניב לה תשואה של 12% על ההשקעה, וכן תשלומים עבור מכירת חשמל, שיכסו את עלות רכישת הגז. בספטמבר 2020 הודיעה החברה על כניסה לפעילות בארצות הברית על ידי רכישת חברת "Competitive Power Ventures" ‏(CPV) תמורת 800 מיליון דולר. חברה המחזיקה בשותפות בחמש תחנות כוח מונעות גז טבעי, בהיקף של כ-4,050 מגוואט, בתחנת כוח נוספת קטנה יותר באנרגיית רוח (כ-150 מגוואט) ובמספר פרויקטים נוספים בהקמה. בספטמבר 2022 הודיעה על הקמת תחנת כוח חדשה במערב וירג'יניה, מונעת בגז טבעי ומשלבת טכנולוגיות ללכידת הפחמן הדו-חמצני שהתחנה פולטת, בעלות של 3.5 מיליארד דולר. בפברואר 2022 הודיעה החברה על הקמת חברת בת חדשה, בשותפות עם חברת "ורידיס", שתרכז תחתיה את פעילות האנרגיה של או.פי.סי בישראל. נכון ליולי 2018, מחזיקה חברת קנון הולדינגס באמצעות חברת איי.סי. פאואר 75% ממניות החברה, שאר המניות מוחזקות על ידי משקיעים מוסדיים והציבור. אתר האינטרנט הרשמי של או.פי.סי אנרגיה או.פי.סי אנרגיה בע"מ, באתר הבורסה לניירות ערך בתל אביב או.פי.סי אנרגיה בע"מ, באתר "מאיה" או.פי.סי אנרגיה בע"מ, באתר גלובס או.פי.סי אנרגיה, באתר Crunchbase (באנגלית) עמירם ברקת, ‏תרנגולת הזהב של עידן עופר: תחנת הכוח OPC במישור רותם, באתר גלובס, 18 בינואר 2017 אביב לוי, ‏עלות העסקת מנכ"ל OPC, גיורא אלמוגי: 2.55 מיליון שקל, באתר גלובס, 13 ביולי 2017 או.פי.סי אנרגיה בע"מ: נתונים כספיים באתר מאי"ה. מדד ת"א-35: הרכב מדד, באתר גלובס שוקלת רכישת 80% באו.פי.סי. שמצויה בהסכם להקמת תחנות כוח, באתר הבורסה תרכוש 80% באו.פי.סי (תחנת מישור רותם) מעופר אנרגיה, באתר הבורסה הושלמה העסקה לרכישת 80% מאו.פי.סי - המשך דיווחים, באתר הבורסה ‏ICP - בת, בהסכם לרכישת אנרגיה מנייר חדרה, באתר מאי"ה של הבורסה לניירות ערך השלימה רכישת חברת AIE, באתר מאי"ה של הבורסה לניירות ערך יורם גביזון, נייר חדרה מכרה לאיי.סי. פאואר רישיון להקמת תחנת כוח תמורת 60 מיליון שקל, באתר TheMarker‏, 8 ביוני 2015 מיכאל רוכוורגר, יורם גביזון, או.פי.סי ישראל נערכת להנפקת מניות לפי שווי של 350–400 מיליון דולר, באתר TheMarker‏, 15 ביוני 2017 קובי ישעיהו, ‏הנפקת OPC: חזרה למחיר המינימום וגיוס של 398 מיליון שקל, באתר גלובס, 12 באוגוסט 2017 יורם גביזון, ההשקעה החדשה של עידן עופר רומזת שהוא בדרך להיפרד מהזכיינית רשת, באתר TheMarker‏, 28 בפברואר 2018 אביב לוי, ‏יוצאת מגבולות ישראל: או.פי.סי תרכוש חברת אנרגיה בארה"ב בכ-750 מיליון דולר, באתר גלובס, 16 בספטמבר 2020 יורם גביזון, או.פי.סי נוסקת ב-15% בעקבות עסקת ענק לרכישת חברת אנרגיה בארה"ב ב-800 מיליון דולר, באתר TheMarker‏, 16 בספטמבר 2020 יורם גביזון, או.פי.סי מנצלת את החוק החדש בארה"ב ומקימה תחנת כוח בהשקעת ענק, באתר TheMarker‏, 18 בספטמבר 2022 יוסף חרש, מרחיבה פעילות האנרגיה: או.פי.סי מקימה חברה בת עם ורידיס בשווי 6.6 מיליארד שקל, באתר TheMarker‏, 6 בפברואר 2022